**Neobosită caut...**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neobosită caut...

Neobosită caut pe drumurile sorţii,

Oamenii-înger ce poartă-n gând lumină,

Aş vrea să-i întâlnesc pân’ la sfârşitul vieţii,

Să le ating o clipă privirea lor senină.

Naivă rătăcesc flămândă şi-nsetată

Păşind ades pe spini şi vorbe mustrătoare,

Când mă trezesc din vis am inima lezată

Purtând o rană adâncă ce ustură şi doare.

Îndurerată-ntreb, cu ce am fost de vină,

Că sufletul l-am pus pe ale mele palme?

Ori c-am văzut în jur doar dragoste divină

Şi nu am vrut s-o las în neguri să destrame?

De cântăresc cuvântul prin judecată rece

Captiv şi trist mi-e suflul gemând înlănţuit,

Neputincios priveşte la timpul care trece

Îşi plânge existenţa în umbră-năbuşit.

Atunci renunţ la temeri şi clipa de frustrare,

Spre pace şi lumină cu primii zori pornesc,

Deschid din nou ferestra şi zbor spre altă zare

Ca tainica dorinţă, iubind s-o împlinesc.